1. ΑΝΑΓΚ. ΝΟΜΟΣ υπ’ αριθ. 1819 της 25/28 Μαΐου 1951(ΦΕΚ Α΄149) Περί τρόπου διεξαγωγής των πάσης φύσεως συναλλαγών του Δημοσίου. Άρθρ.1.-«1.Η πληρωμή των πάσης φύσεως οφειλών προς το Δημόσιον ενεργείται υποχρεωτικώς δι’ επιταγών, αι οποίαι εκδίδονται απ’ ευθείας εις διαταγήν της Υπηρεσίας εις ην κατά νόμον δέον να γίνη η καταβολή ή απ’ ευθείας εις διαταγήν του Ελληνικού Δημοσίου. Αι επιταγαί αύται εκδίδονται είτε υπό των προς πληρωμήν υποχρέων (προσωπικαί επιταγαί) εις βάρος των παρ’ ανεγνωρισμένη Τραπέζη ή τω Ταχυδρομικώ Ταμιευτηρίω ή τω Ταμείω Παρακαταθηκών και Δανείων καταθέσεων αυτών είτε υπό των εν Ελλάδι ανεγνωρισμένων Τραπεζών (Τραπεζικαί επιταγαί), είτε υπό του Ταχυδρομικού Ταμιευτηρίου, είτε τέλος υπό του Ταμείου Παρακαταθηκών και Δανείων. 2.Δι’ αποφάσεων του Υπουργού των Οικονομικών δημοσιευομένων εις την Εφημερίδα της Κυβερνήσεως, καθορίζονται α)τα ποσά των οφειλών προς το Δημόσιον, άτινα δύνανται να καταβάλλωνται εις τα Ταμεία του Κράτους και τοις μετρητοίς, β)η διαδικασία της υπό των Δημοσίων Ταμείων εισπράξεως των επιταγών και της πιστώσεως των οφειλετών και  γ)αι οφειλαί αίτινες καταβάλλονται αποκλειστικώς δια τραπεζικών επιταγών». «δ)Άλλοι καθιερωμένοι,στις συναλλαγές τρόποι πληρωμής». Οι παρ. 1 και 2 αντικαταστάθηκαν ως άνω από την παρ. 1 άρθρ. 89 Νόμ. 1041/1980, ΦΕΚ Α΄ 75 (τόμ. 27, σελ. 196,27). Άρθρ.2.-«1.Η πληρωμή των πάσης φύσεως οφειλών του Δημοσίου προς φυσικά ή νομικά εν γένει πρόσωπα ενεργείται υποχρεωτικώς δι’ επιταγής εκδιδομένης υπό του ενεργούντος την πληρωμήν Δημοσίου Ταμείου επί της Τραπέζης της Ελλάδος ή του Ταμείου Παρακαταθηκών και Δανείων. 2.Αι κατά τ’ ανωτέρω εκδιδόμεναι επιταγαί δύνανται να οπισθογράφωνται μόνον εις διαταγήν ανεγνωρισμένων εν Ελλάδι Τραπεζών, συμμετεχουσών εις το παρά τη Τραπέζη της Ελλάδος λειτουργούν συμψηφιστικόν γραφείον, ή του Ταχυδρομικού Ταμιευτηρίου ή του Ταμείου Παρακαταθηκών και Δανείων. Οι παρ. 1 και 2 αντικαταστάθηκαν ως άνω από την παρ. 2 άρθρ. 89 Νόμ. 1041/1980, ΦΕΚ Α΄ 75  Η μέσα σε «    » περ.δ΄προστέθηκε στην παρ.2, όπως ισχύει, με την παρ.1 άρθρ.17 Ν. 2992/20-20 Μαρτ.2002 (ΦΕΚ Α΄54),τόμος 27,σελίδα 194,807.Σύμφωνα με την παρ.2 του ως άνω άρθρου ισχύει από 1.11.2001.   Σύμφωνα με την παρ. 2 άρθρ. 11 Ν. 2362/23-27 Νοε 1995 (ΦΕΚ Α' 247),ανωτέρω αριθ.59, σε περίπτωση που η είσπραξη δημοσίων εσόδων έχει ανατεθεί σε τράπεζες ή σε άλλους οργανισμούς κοινής ωφέλειας ή πιστωτικούς οργανισμούς ή στα Ελληνικά Ταχυδρομεία ή άλλες δημόσιες αρχές , οι εκδιδόμενες, κατ' εφαρμογή του παρόντος νόμου, επιταγές οπισθογραφούνται απευθείας από τις τράπεζες ή οργανισμούς κοινής ωφελείας ή πιστωτικούς οργανισμούς ή τα ελληνικά ταχυδρομεία (ΕΛ.ΤΑ) ή από τις άλλες δημόσιες αρχές.   (τόμ. 27, σελ. 196,27). Πληρωμή με επιταγή 25.Β.γ.1 3.Δι’ αποφάσεων του Υπουργού των Οικονομικών δημοσιευομένων εις την Εφημερίδα της Κυβερνήσεως καθορίζονται τα της εκδόσεως και υπογραφής των εν παρ. 1 του παρόντος άρθρου επιταγών ως και τα της ενεργείας των σχετικών λογιστικών εγγραφών. Δι’ ομοίων αποφάσεων δύνανται να καθορίζωνται κατηγορίαι οφειλών εξαιρουμένων του κατά την παρ. 1 του παρόντος άρθρου τρόπου πληρωμής ως και τα ποσά μέχρι των οποίων η πληρωμή οφειλών δύναται να ενεργήται τοις μετρητοίς. Άρθρ.3.-1.Δι’ αποφάσεων του Υπουργού των Οικονομικών δύναται να επιτρέπηται η πληρωμή των πάσης φύσεως οφειλών του Δημοσίου και δια μεταφοράς τη μεσολαβήσει της Τραπέζης της Ελλάδος, εις πίστωσιν των τρεχουμένων λογαριασμών των τηρουμένων παρά των δικαιούχων είτε παρά τη Τραπέζη της Ελλάδος είτε παρ’ ετέρα Ελληνική Τραπέζη συμμετεχούση εις το παρά τη Τραπέζη της Ελλάδος λειτουργούν Συμψηφιστικόν Γραφείον. 2.Δι’ ομοίων αποφάσεων δύνανται να υποχρεωθώσιν οι δικαιούχοι όπως τηρώσιν αλληλόχρεον λογαριασμόν παρά ταις ως άνω Τραπέζαις. Άρθρ.4.-Δι’ αποφάσεων εκδιδομένων υπό του Υπουργού των Οικονομικών και του κατά περίπτωσιν αρμοδίου Υπουργού δημοσιευομένης εις την Εφημερίδα της Κυβερνήσεως δύναται να επεκτείνηται η εφαρμογή των διατάξεων του παρόντος Νόμου και να καθορίζωνται αι λεπτομέρειαι της εφαρμογής του δια την είσπραξιν και πληρωμήν των πάσης φύσεως απαιτήσεων και υποχρεώσεων των Δήμων, Κοινοτήτων και εν γένει Νομικών Προσώπων Δημοσίου Δικαίου. Άρθρ.5.-1.Διαφυλασσομένων των υπό του άρθρ. 79 του Ν. 5960/1933 ως ετροποποιήθη προβλεπομένων κυρώσεων η έκδοσις προς εξόφλησιν οφειλής προς το Δημόσιον επιταγής μη πληρωθείσης υπό του πληρωτού συνεπάγεται την προσαύξησιν της δι’ ην εξεδόθη η επιταγή οφειλής προς το Δημόσιον κατά ποσόν ίσον προς το της μη πληρωθείσης επιταγής, βεβαιουμένην δια πράξεως του οικείου Δημοσίου Ταμείου εις διαταγήν του οποίου εξεδόθη η επιταγή. Το δια τοιαύτης επιταγής εξοφληθέν χρέος  αναβιοί από της χρονολογίας καθ’ ην εξεδόθη  το    επί   τη     παραδόσει   της    επιταγής   διπλότυ(Αντί για τη σελ. 121(α) Σελ. 121(β) Τεύχος 1240-Σελ. 47 πον εισπράξεως με όλας τας συνεπείας υπερημερίας εν γένει. Σχετικά με τη σύσταση επιτροπής προς εξέταση των θεμάτων του άνω άρθρ. βλ. παρ. 14 άρθρ. 9 Νόμ. 2386/6-7 Μαρτ. 1996 (ΦΕΚ Α΄ 43), κατωτ. σελ. 212,525. Άρθρ.6.-Αι ειδικώς κατ’ εφαρμογήν των διατάξεων του παρόντος Νόμου εκδιδόμεναι επιταγαί και εντολαί μεταφοράς εις λογαριασμόν εις ουδέν τέλος χαρτοσήμου ή προμήθειαν ή πάσης φύσεως άλλο δικαίωμα της μεσολαβούσης Τραπέζης υπόκεινται κατά τε την έκδοσιν και εξόφλησιν αυτών. Άρθρ.7.-Δι’ αποφάσεων του Υπουργού των Οικονομικών καθορίζονται τα της εκτυπώσεως και διαχειρίσεως των υπό του Δημοσίου εκδιδομένων επιταγών ως και της εγκρίσεως των σχετικών δαπανών και πάσα εν γένει λεπτομέρεια αφορώσα εις την εκτέλεσιν του παρόντος Νόμου. Άρθρ.8.-Η ισχύς του παρόντος υποβληθησομένου προς κύρωσιν υπό της μελλούσης να συνέλθη Βουλής, άρχεται από της πρώτης Ιουλ. 1951, τεθήσεται δε εις εφαρμογήν κατά περιφερείας ή πόλεις της Επικρατείας δι’ αποφάσεων του Υπουργού των Οικονομικών δημοσιευομένων εις την Εφημερίδα της Κυβερνήσεως. Σελ. 122(β) Τεύχος 1240-Σελ. 48 25.Β.γ.1 Πληρωμή με επιταγή 